અમદાવાદ- ફી નિયમન કાયદા અંગે ગુજરાત હાઈકોર્ટે આજે બુધવારે ચૂકાદો આપ્યો છે. ગુજરાત હાઈકોર્ટના ચૂકાદાથી શાળા સંચાલકોને ફટકો પડ્યો છે. ઉલ્લેખનીય છે કે થોડા સમય પહેલા ફી નિયમન ચૂકાદા પર સ્ટે મૂકવા અંગે ખાનગી શાળાઓ દ્વારા એક માંગણી કરવામાં આવી હતી, જેને હાઈકોર્ટે ફગાવી દીધી છે. હાઈકોર્ટ દ્વારા સમગ્ર મામલે સરકારને મોટી રાહત આપવામાં આવી છે. હાઈકોર્ટે સમગ્ર મામલે પોતાનો ચૂકાદો આપતાં જણાવ્યું હતું કે ફી અધિનિયમન સમિતિ બંધારણીય છે. બંધારણીય કાયદાનું હનન થયું નથી અને સરકારનું નોટિફિકેશન યોગ્ય છે. હાઈકોર્ટે જણાવ્યું કે ફી નિયમન કાયદો યોગ્ય છે અને શાળાઓ નફાખોરી કરી શકે નહી. તો આ સાથે જ હાઈકોર્ટે જણાવ્યું કે સમગ્ર મામલે 2018થી સુધારા લાગુ થશે. સરકાર હાઈકોર્ટના નિર્ણયનું પાલન કરશેઃ ભૂપેન્દ્ર સિંહ ચૂડાસમા